Nafarroako Parlamentuko Mahaiak, 2023ko martxoaren 20an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Uxue Barkos Berruezo andreak aurkeztutako gaurkotasun handiko galdera, AP-68 autobidearen eta Lodosaren arteko lotunearen inaugurazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2023ko martxoaren 20an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioaren eledun Uxue Barkos Berruezo andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuko lehendakariak martxoaren 23ko (osteguna) Legebiltzarraren Osoko Bilkuran ahoz erantzun dezan.

Zer azalpen eman dizkiote Garraio Ministerioak eta Errioxako Gobernuak Nafarroako Gobernuari AP-68 autobidearen eta Lodosaren arteko lotunea inauguratu ondoren?

Iruñean, 2023ko martxoaren 20an

Foru parlamentaria: Uxue Barkos Berruezo